CELEX: 62012TB0064
Language: lv
Date: 2013-03-07 00:00:00
Title: Lieta T-64/12: Vispārējās tiesas 2013. gada 7. marta rīkojums — Henkel un Henkel France /Komisija (Prasība atcelt tiesību aktu — Lūgums, lai Francijas Konkurences iestādei tiktu nosūtīti noteikti dokumenti, kuri iekļauti Komisijas lietas materiālos par procedūru konkurences jomā par mājsaimniecības mazgāšanas līdzekļu ražotāju Eiropas tirgu — Izmantošana valsts procedūrā saistībā ar veļas mazgāšanas līdzekļu nozari Francijā — Intereses celt prasību neesamība — Nepieņemamība)

4.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 129/20
            
         Vispārējās tiesas 2013. gada 7. marta rīkojums — Henkel un Henkel France/Komisija
   (Lieta T-64/12) (1)
   
   (Prasība atcelt tiesību aktu - Lūgums, lai Francijas Konkurences iestādei tiktu nosūtīti noteikti dokumenti, kuri iekļauti Komisijas lietas materiālos par procedūru konkurences jomā par mājsaimniecības mazgāšanas līdzekļu ražotāju Eiropas tirgu - Izmantošana valsts procedūrā saistībā ar veļas mazgāšanas līdzekļu nozari Francijā - Intereses celt prasību neesamība - Nepieņemamība)
   2013/C 129/41
   Tiesvedības valoda — angļu
   
      Lietas dalībnieki
   
   
      Prasītāji: Henkel AG & Co. KGaA (Diseldorfa, Vācija) un Henkel France (Boulogne-Billancourt, Francija) (pārstāvji — R. Polley, T. Kuhn, F. Brunet un É. Paroche, avocats)
   
      Atbildētāja: Eiropas Komisija (pārstāvji — N. Khan un P. Van Nuffel)
   
      Priekšmets
   
   Pirmkārt, prasība atcelt Komisijas lēmumu, kas esot iekļauts Komisijas 2011. gada 7. decembra vēstulē (lieta COMP/39.579 — Mājsaimniecības mazgāšanas līdzekļi — un lieta 09/0007 F), ar kuru tā noraidīja prasītāju lūgumu, lai Konkurences iestādei (Francija) saistībā ar lietu 09/0007 F, kas attiecas uz mazgāšanas līdzekļu nozari Francijā, nosūtītu vairākus dokumentus, kas iesniegti lietā COMP/39.579, un, otrkārt, prasība, lai Vispārējā tiesa uzdotu Komisijai atļaut prasītājiem norādīt uz attiecīgajiem dokumentiem procedūrā Konkurences iestādē vai kompetentā Francijas tiesā saistībā ar prasību, kas celta par tās lēmumu, un īstenotu jebkuru citu atbilstošu pasākumu
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               nav jālemj par Unilever PLC un Unilever NV pieteikumu par iestāšanos lietā;
            
         
               3)
            
            
               Henkel AG & Co. KGaA un Henkel France sedz savus, kā arī atlīdzina Eiropas Komisijas tiesāšanās izdevumus.
            
         
      (1)  OV C 98, 31.3.2012.